Diari Oficial de la Generalitat Valenciana


Sumari del DOGV 234, del 07-03-1985 (1985/804012)

DECRET 19/1985, de 23 de febrer, del Consell de la Generalitat Valenciana, pel qual es crea l'Escola de Formació d'Animadors del Temps Lliure Juvenil de la Generalitat Valenciana.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/02/23/19/dof/vci/html**

### Dades del document

Número de DOGV
:   234

Data del DOGV
:   07-03-1985

Secció del DOGV
:   DISPOSICIONS GENERALS

Número del document
:   1985/804012


Data del document
:   23-02-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 19/1985, de 23 de febrer, del Consell de la Generalitat Valenciana, pel qual es crea l'Escola de Formació d'Animadors del Temps Lliure Juvenil de la Generalitat Valenciana.  
La Generalitat Valenciana, a l'empar del que estableix l'article 31.25 de l'Estatut d'Autonomia, aprovat per Llei Orgànica 5/1982, d?1 de juliol, ostenta competència esclusiva en matèria de joventut, i la Comunitat Valenciana ha assumit posteriorment les funcions i serveis que afecten aquest àmbit competencial en virtut del Reial Decret 4099/1982, de 29 de desembre.   
La situació de la joventut en la Comunitat Valenciana requereix l'impuls d'accions per part dels poders públics, tendents a promoure la participació sociocultural dels jóvens des d'una perspectiva que faça esdevenir subjectes actius d'una educació en llibertat.   
Es per això que una concepció integral de l'educació ha de ser conscient de la importància del temps lliure com un temps d'activitat creativa, formativa i de compromís amb la societat i la cultura, com una resposta a les contradiccions socials, l?atur i la demanda d'una major qualitat de vida. Es aquest un repte que requereix que la Generalitat Valenciana es dote d'un Centre que investigue i aporte experiències i recursos, i fonamentalment que puga fornir una preparació adequada a totes aquelles persones que s'interessen per l'Animació del Temps Lliure Juvenil.   
En virtut d'aquestes consideracions, a proposta del Conseller de Cultura, Educació i Ciència, i amb la prèvia deliberació del Consell en la reunió de 23 de febrer de 1985,   
DECRETE:   
Article 1.r  
Es crea l'Escola de Formació d'Animadors del Temps Lliure Juvenil de la Generalitat Valenciana, com a unitat dependent de la Conselleria de Cultura, Educació i Ciència, i adscrita a la Direcció General de Joventut i Esports.   
Article 2.n  
Seran objectius de l'Escola:  
a) La formació d'animadors del temps lliure juvenil, capacitats per a respondre a les necessitats i les exigències de la joventut valenciana.  
b) Proporcionar a les entitats públiques i privades  
persones expertes en el desplegament d'activitats juvenils  
en temps lliure.  
c) Potenciar la investigació i l'estudi en el camp del  
lleure i el temps lliure.  
d) Propiciar l'associacionisme juvenil.  
e) Publicar documents relacionats amb l'animació del temps lliure dels jóvens.  
f) Programar i, si fa al cas, realitzar activitats de tota  
mena, que contribuesquen a millorar la qualitat de vida dels jóvens valencians.  
Article 3.r   
Els òrgans de l'Escola de Formació d'Animadors del Temps Lliure Juvenil són el Consell de Direcció i el Director.   
Article 4.t   
 1. El Consell de Direcció estarà format per:   
El Director General de Joventut i Esports o, si fa al  
cas, la persona que siga designada per ell, qui exercirà la presidència del Consell.   
El Director de l'Escola.  
Un representant del Consell de Joventut.  
Un representant elegit entre els professors.  
Un representant dels alumnes.  
El Cap d'Estudis de l'Escola.  
El Secretari de l,Escola.  
2. Seran funcions del Consell de Direcció:  
a) Aprobar i avaluar la programació general i el pla d?activitats de cada curs acadèmic.  
b) Tenir coneixement del desplegament i l'avaluació  
del cursos i activitats de l'Escola.  
c) Acreditar l'equip de professors de l'Escola.  
d) Aprobar les línies bàsiques del funcionament de  
l'Escola.  
3. El Consell de Direcció es reunirà semestralment  
sempre que el convoque el president o ho sol·liciten  
almenys la tercera part dels membres.  
Article 5.é  
1. El Director de l'Escola serà designat pel Conseller de Cultura, Educació i Ciència, a proposta del Director General de Joventut i Esports, hi haurà d'estar en possessió de títol universitari superior.  
2. Són funcions del Director:   
a) Coordinar i supervisar el compliment dels fins i   
activitats de l'Escola.  
b) Presentar al Consell de Direcció la programació general de cada curs i el pla d'activitats de l'Escola.   
c) Proposar el professorat de cada un dels cursos.   
d) Ostentar la representació de l'Escola.  
e) Visar les certificacions i documents oficials de  
l'Escola.  
f) Qualssevol altres que li siguen atribuïdes per un  
millor funcionament de l'Escola.  
Article 6.é  
L'Escola impartirà els cursos següents, i atorgarà la certificació corresponent:   
1) Curs de Monitors de Centres de Vacances.   
2. Cursos d'Animadors del Temps Lliure Juvenil amb dos nivells:   
a) Nivell I. Animador de Temps Lliure Juvenil.   
b) Nivell II. Animador del Temps Lliure Juvenil. Especialització.   
Article 7.é  
Qualsevol Estola de Formació d'Animadors del Temps Lliure Juvenil promoguda per la iniciativa pública i privada i legalitzada degudament, que desplegue la seua activitat en l'àmbit de la Comunitat Valenciana, l'objecte de la qual siga la formació i la preparació de personal especialitzat en el Temps Lliure Infantil i Juvenil d'acord amb els programes oficials de la Comunitat Valenciana, serà reconeguda i homologada per la Conselleria de Cultura, Educació i Ciència.   
La Conselleria de Cultura, Educació i Ciència establirà les condicions, els requisits i els procediments per al reconeixement de les esmentades Escoles.   
DISPOSICIO ADDICIONAL  
Els cursos d'Animadors impartits per la Generalitat Valenciana durant els anys 1983 i 1984 seran equiparats al de Monitor de Centres de Vacances.   
DISPOSICIONES TRANSITORIES  
Primera  
Els actuals Caps de Campament, Albergues i Colònies podran accedir a la certificació d'Animador del Temps Lliure Juvenil realitzant un curs d'adaptació que serà convocat per l'Escola. Aquesta disposició estarà en vigor durant dos anys.   
Segona  
Per a l'exercici pressupostari de 1985, l'Escola de Formació d'Animadors del Temps Lliure Juvenil de la Generalitat Valenciana disposarà dels crèdits que amb aquests efectes són consignats al pressupost de la Conselleria de Cultura, Educació i Ciència, en el programa de la Direcció General de Joventut i Esports.   
DISPOSICIONS FINALS  
Primera  
Queda autoritzat el Conseller de Cultura, Educació i Ciència a dictar les disposicions que calga per al desplegament i l?aplicació d'aquest Decret.   
Segona  
Aquest Decret entrarà en vigor als 20 dies de ser publicat al Diari Oficial de la Generalitat Valenciana.   
València, a 23 de febrer de 1985.   
El President de la Generalitat,  
JOAN LERMA I BLASCO  
EL Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI